Վիեննան վերջը չէ, այն չափազանց գեղեցիկ քաղաք է վերջ լինելու համար: Վաղը, երբ Սարգսյանն եւ Ալիեը հանդիպած կամ չհանդիպած լինեն, մենք էլի ենք սպասելու` սահմանին անքուն կանգնած, սահմանին կանգնածին, հաջորդ «Վիեննային», անգամ` երբ Հռոմի պապը ժամանի Հայաստան, Գյումրի, այնտեղ պատարագ մատուցի, մենք էլի ենք սպասելու` այս պարագայում գուցե ավելի շատ Քրիստոսի երկրորդ գալստին: Մենք ժողովուրդների սպասող տեսակից ենք, բայց մի լավ բան էլ կա` ժողովուրդների մյուս տեսակը կոչվում է կործանված: